Na temelju članka 8. i 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 106/03, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19) i članka 34. Statuta Općine Unešić („Službeni vjesnik Šibensko-kninske županije“, broj 05/18, 07/18), Općinsko vijeće Općine Unešić, na 15. sjednici, održanoj dana 29. listopada 2020. godine, donijelo je

STATUTARNU ODLUKU

o izmjenama Statuta Općine Unešić

Članak 1.

U Statutu Općine Unešić („Službeni vjesnik Šibensko-kninske županije“, broj: 05/18, 07/18) u članku 23. stavku 2. riječ „središnjem“ briše se.

U stavku 3. riječ „središnje“ briše se.

U stavku 5. riječ „središnjeg“ briše se.

Članak 2.

U članku 27. riječ „središnje“ briše se.

Članak 3.

U članku 51. stavak 1. podstavak 1. riječi „predstojnika ureda državne uprave u županiji“ zamjenjuju se riječima „nadležno tijelo državne uprave u čijem je djelokrugu opći akt“.

Članak 4.

Članak 94. mijenja se i glasi:

„Nadzor nad zakonitošću općih akata Općinskog vijeća u njegovom samoupravnom djelokrugu obavljaju nadležna tijela državne uprave, svako u svojem djelokrugu, sukladno posebnom zakonu.“

Članak 5.

U članku 96. stavak 1. mijenja se i glasi:

„Opći akti se, prije nego što stupe na snagu, objavljuju u Službenom glasilu Općine Unešić.“

Članak 6.

Ova Statutarna odluka stupa na snagu osmog dana od dana objave u „Službenom vjesniku Šibensko-kninske županije.“

KLASA: 012-03/20-01/01

URBROJ: 2182/07-01-20-2

Unešić, 29. listopada 2020.

 OPĆINSKO VIJEĆE

 OPĆINE UNEŠIĆ

 PREDSJEDNIK Ante Božić, v.r.